钦定古今图书集成/方舆汇编/职方典/第1155卷 > 《襄州兴国寺碑跋》前人
## 钦定古今图书集成/方舆汇编/职方典/第1155卷 > 《襄州兴国寺碑跋》前人

丁道护书《启法寺碑》一，《兴国寺碑》一，皆隋开皇中立。
启法寺今为龙兴寺，在襄阳城西；兴国寺今为延庆
寺，在望楚山。欧阳永叔云：“《兴国寺碑》不知所在，特见
其模本于太学官杨衷家”，而此碑阴又有道护书襄
州镇副总管府长史柳止戈而下十八官号姓名，其
字犹可喜，得之自余始，世盖未有传之者也。